Angliyaning Vulverhempton shahrida uy ichida yuz bergan janjal oqibatida ikki kishi halok bo‘ldi va bir necha inson pichoq tufayli jarohat oldi. Bu haqda Bi-bi-si teleradiokompaniyasi xabar bermoqda. Sun gazetasining xabar berishicha, voqeaga politsiya ham aralashgan – ular vertolyotlardan foydalandi. Shuningdek, xabar qilinishicha, hodisa ro‘y bergan turar-joy majmuasidagi fuqarolar xavfsiz joyga ko‘chirilgan. Dastlabki ma’lumotlarga ko‘ra, erkak ikki ayolga pichoq bilan hujum uyushtirdi, keyin esa o‘z joniga qasd qilgan. Uni qo‘lga olish bo‘yicha amaliyot davomida bir nafar politsiyachi jarohat oldi.